Saka sawatara dhata panalitèn, "konstruksi" taman iki nuduhaké "ciri kas". Sawatara wektu mesthi ana éwah-éwahan wujud lan nuruti kepenginané sultan kang lagi mréntah. Perkara iku uga ana gegayutané karo kagunan saka taman iki. Sansaya suwé, Taman Sari Guwa Sunyaragi ndarbèni kagunan loro. Ora mung kanggo pasanggrahan waé, nanging uga kanggo kagiyatan pulitik kang memungsuhan. Lambang memungsuhan iku bisa katon ing jaman pamaréntahané Sultan Matangaji Tajul Arifin, taman iki didadèkaké panggonan nggawé gegaman lan dadi punjer gladhèn kaprajuritan kraton. Mula ing jaman pamaréntahané Sultan Adiwijaya ing taun 1852, taman iki wiwit ngalami pamugaran sawisé diremuk déning nagara Walanda.